Սպասասրահում երեք կին ու մի տղամարդ էին նստած: Նայելով նրանց' Զելիհան կանանց անմիջապես դասեց «անհանգստության» շարքը: Նրանցից ամենաջահելը պետք է որ ամենաանտարբերը լիներ: Ձեռքի ամսագիրն էր թերթում, երևի ծուլանում էր տեքստերը կարդալ, որովհետև միայն նկարներին էր նայում: Հաստատ մի պարզ պատճառով էր եկել' հակաբեղմնավորիչի համար խորհրդակցելու և այլն: Պատուհանի տակ նստած երեսուն տարեկանին մոտ ու մազարմատների ներկը թափված գեր շիկահեր կինը անընդհատ